stanford-oval/wikipedia huggingface dataset:
Erkki-Pekka Mäkinen

| Erkki-Pekka Mäkinen> Henkilötiedot |
| --- | --- |
Syntynyt: 27. heinäkuuta 1961 (ikä 63)
Kansalaisuus:   Suomi
Raviohjastaja
Kotirata:  Teivo
Lisenssi:  A
Voittosumma:  905 443 €
Starttien määrä:  3 429
Voittoja:  259
Tilastot päivitetty:  19.06.2021
Graceful Swamp Eugen Pylvänäisen muistoajon voittajana heinäkuussa 2019, Erkki-Pekka Mäkinen kuvassa oikealla
Erkki-Pekka Mäkinen (s. 27. heinäkuuta 1961) on suomalainen raviohjastaja ja -valmentaja. Mäkinen on pitänyt valmennustallia Tampereen Teiskossa sijaitsevalla Kivirannan tilalla.  Hänen valmentamansa hevoset ovat voittaneet palkintorahaa 1 232 231 euroa.
Mäkinen valmensi varsahuutokaupasta 2 250 eurolla ostamaansa Graceful Swampia. Se oli ikäluokkansa menestyneimpiä hevosia ja voitti muun muassa Suuren Suomalaisen Derbyn. Graceful Swamp kuoli lokakuussa 2019.
Mäkinen tuomittiin kesäkuussa 2021 Pirkanmaan käräjäoikeudessa neljän ja puolen vuoden vankeusrangaistukseen useista lapsiin kohdistuneista seksuaalirikoksista, jotka olivat tapahtuneet hevosharrastuksen yhteydessä. Hippos perui Mäkisen harrastajalisenssin ja asetti hänet toistaiseksi voimassa olevaan kilpailukieltoon.
Erkki-Pekka Mäkisellä on kolme poikaa ja vaimo. Hän on autokauppias Pekka Mäkisen poika.
Aiheesta muualla

Erkki Pekka Mäkinen Hippoksen sivuilla
Eero Häkli

Eero Matti Häkli (27. helmikuuta 1930 Kaukola – 24. maaliskuuta 1982 Helsinki) oli suomalainen valtiotieteen maisteri ja yritysjohtaja. Ennen kaikkea hän tuli tunnetuksi torniolaisen tekstiiliteollisuuden 1960- ja 1970-luvun suuruudenaikojen johtavana toimijana.
Eero Häkli valmistui valtiotieteen kandidaatiksi 1954 ja maisteriksi 1956 Helsingin yliopistosta. Häkli toimi vuoden 1956 valtiotieteellisen tiedekunnan promootion gratistina. Vuosina 1958-1959 Häkli vieriali ASLA-stipendiaattina Yhdysvalloissa opiskellen taloustiedettä Vanderbilt-yliopistossa.
Ura torniolaisessa tekstiiliteollisuudessa > Keri Oy:n palveluksessa

Valmistumisen jälkeen hän toimi vuoteen 1958 KOP:n prokuristina, ja KOP-kauden jälkeen hän siirtyi Tornioon Keri Oy:n palvelukseen. Vuonna 1962 hänestä tuli Keri Oy:n toimitusjohtaja Eero Kalajan jälkeen. Vuonna 1965 Keri Oy organisoitiin sisäisesti uudelleen eli kreppilangan tuotanto organisoitiin Kerilon-yksikön alaisuuteen, jonka toimitusjohtajana Häkli toimi vuodet 1965-1966 ollen edelleen Keri Oy:n toimitusjohtaja. Vuonna 1966 Suomen Trikoo Oy osti Keri Oy:n siirtäen tuotannon ja Amar-tuotteiden myynnin Tampereelle.
Ura torniolaisessa tekstiiliteollisuudessa > Norlyn Oy:n palveluksessa

Keri Oy:n toiminnan siirryttyä Suomen Trikoon omistukseen joukko Kerin työntekijöitä toimitusjohtaja Häklin johdolla perusti uuden kreppisukkia ja sukkahousuja valmistavan Nordnylin vuonna 1967, joka toimi myös Torniossa. Yrityksen nimi muuttui vuonna 1969 Nordnylistä Norlyniksi. Eero Häkli toimi yrityksen perustamisesta eli vuodesta 1966 aina vuoteen 1975 pääomistajana ja toimitusjohtajana. Samoin hän toimi Norlynin ruotsalaisen tytäryhtiön Norlyn Oy Svenska AB:n toimitusjohtaja vuosina 1968-1975.
Norlyn Oy:n toiminta laajeni 1970-luvun alussa nopeasti niin, että työtekijämäärä kohosi Torniossa ja Haaparannalla 1 000 työntekijään.
Norlynin vuoden 1974 aikana esiintulleet toimintavaikeudet ja henkilöstövähennykset johtivat Häklin siirtymiseen hallituksen puheenjohtajaksi. Seuraavana kesänä Häkli luovutti hallituksen puheenjohtajuuden Norlynin uudelle toimitusjohtajalle Jukka E.A. Lehtiselle. Häkli itse jäi hallituksen jäseneksi. Joulukuussa 1975 Norlynin omistus siirtyi Suomen Trikoolle eli Häklin lähes 20 vuotta kestänyt kausi Tornion tekstiiliteollisuuden johtotehtävissä päättyi.
Ura muussa yritystoiminnassa

Eero Häkli siirtyi Torniosta Helsinkiin. Hän työskenteli perustamiensa yritysten EH-Trade Oy ja EH-Export Oy toimitusjohtajana ja hallituksen puheenjohtajana. Vuonna 1978 hän toimi puoli vuotta Kotimaisen Työn Liiton toimitusjohtajana. Vuonna 1981 Häklin omistukseen siirtyi offset-paino Kirjoitusaitta Oy:n osakekanta.
Muu toiminta

Eero Häkli kuului 1970-luvulla Trikoo- ja sukkateollisuuden yhdistykseen sen jäsenenä, kehitysalueiden neuvottelukuntaan 1972-1974 ja Lapin teollistamistoimikuntaan 1971-1976. Torniossa ollessaan hän oli Tornion kaupunginvaltuuston jäsen 1964-1968.
Eero Häkli kuoli äkilliseen sairaskohtaukseen 24. maaliskuuta 1982 Helsingissä.
Emmit King

| Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Helsinki 1983 | 4x100 m |  |
|  Pronssia | Helsinki 1983 | 100 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | San Juan 1979 | 100 m |  |
Emmit King (24. maaliskuuta 1959 – 28. marraskuuta 2021) oli yhdysvaltalainen pikajuoksija. Hän oli kahdesti Yhdysvaltain olympialaisten viestijoukkueessa vuosina 1984 ja 1988, mutta ei kuitenkaan kilpaillut. Hänet muistetaan parhaiten ensimmäisissä yleisurheilun maailmanmestaruuskilpailuissa voittamastaan 100 metrin pronssimitalista. Hänen ennätyksensä 100 metrillä on 10,04.
Aiheesta muualla

Emmit King Kansainvälinen yleisurheiluliitto. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Emmit King
Käännös suomeksi
Eth Geregye

| Eth Geregye> Transilvanian voivodi |
| --- | --- |
 1200 - 1202  
Edeltäjä:  Legforus
Seuraaja:  Julius I Kán
Henkilötiedot
Eth Geregye (unk. Écs) oli unkarilainen aatelinen, joka toimi vuosien 1200 - 1202 aikana Transilvanian voivodina. Hänet nimitti virkaansa Unkarin kuningas Imre. Ethin pojanpoika Miklós Geregye toimi myös Transilvanian voivodina vuosina 1265 - 1270.
Grand Bahama Stadium

| Grand Bahama Stadium> Rakennuksen tiedot |
| --- | --- |
Sijainti:  Freeport, Bahama
Kenttä:  Nurmi
Käyttäjät
 Freeport FC 
Katsojakapasiteetti
 3 100 
Lisää rakennusartikkeleitaArkkitehtuurin teemasivulla
Grand Bahama Stadium on pääasiassa jalkapalloon keskittyvä stadion Freeportin kaupungissa, Bahaman saarivaltiossa. Nykyään lähinnä Freeport FC:n käyttämälle stadionille mahtuu noin 3 100 katsojaa.[lähde? ]
Daniel Audette

| Daniel Audette |
| --- | --- |

Henkilötiedot
Syntynyt: 6. toukokuuta 1996 (ikä 28) Blainville, QC, Kanada
Kansalaisuus:   Kanada  Yhdysvallat
Jääkiekkoilija
Lempinimi:  Audi
Pelipaikka:  keskushyökkääjä
Maila:  vasen
Pituus:  175 cm
Paino:  75 kg
Pelaajaura
Pääsarjaura:  2020–
Aik. seurat:  St. John’s IceCaps (AHL) Laval Rocket (AHL) Springfield Thunderbirds (AHL) Lukko (SML) Vitjaz Podolsk (KHL) Örebro HK (SHL) Lausanne HC (NL) HC Ajoie (NL)
NHL-varaus:  147. varaus, 2014 Montreal Canadiens
Daniel Audette (s. 6. toukokuuta 1996 Blainville, Québec, Kanada) on kanadalais-yhdysvaltalainen jääkiekkoilija. Hän on pelipaikaltaan keskushyökkääjä.
Ura > Seuraura > Junioriura

Audetten aloitti jääkiekkoilun kotikaupungissaan Québecin Blainvillessa. Hän pelasi myöhemmin juniorina Laurentides Conquérantsissa, josta Audette siirtyi kaudella 2010–2011 pelaamaan Québecin paikallista juniorisarjaa Collège Esther-Blondin Phénixiin. Hän oli tehoilla 25+36=60 joukkueen toiseksi paras pistemies Laurent Dauphinin jälkeen. Audette jakoi koko QMAAA:n pistepörssin neljännen sijan Trois-Rivières Estacadesin Samuel Landryn kanssa. Hän voitti myös sarjan pudotuspelien syöttöpörssin 16 syöttöpisteellään. Audette voitti kauden päätteeksi QMAAA:n mestaruuden ja hänet valittiin sarjan ensimmäiseen tähdistökentälliseen. Audette voitti myös Telus Cupin piste- ja syöttöpörssin tehoilla 5+14=19. Turnaus päättyi hopeaan.
Sherbrooke Phoenix varasi Audetten koko QMJHL:n ensimmäisenä pelaajana kesällä 2012. Hän siirtyi joukkueeseen kaudeksi 2012–2013, jolloin Audette oli tehoilla 10+19=29 Phoenixin neljänneksi paras pistemies. Kaudella 2013–2014 hän nousi joukkueen varakapteeniksi. Audette oli Phoenixin paras pistemies ja syöttäjä tehoilla 21+55=76. Audette pelasi kauden aikana myös CHL Top Prospects Gamessa.
Montreal Canadiens varasi Audetten viidennellä kierroksella 147. pelaajana NHL:n varaustilaisuudessa 2014. Kaudella 2014–2015 hän oli Sherbrooke Phoenixin QMJHL-joukkueen paras pistemies tehoilla 29+44=73. Heinäkuussa 2015 Audette teki kolmivuotisen tulokassopimuksen Canadiensin kanssa. Hän pelasi kauden 2015–2016 vielä Phoenixin vahvuudessa ja oli joukkueen toiseksi paras pistemies tehoilla 22+37=59. Neljännesvälierissä Audette oli tehoilla 1+5=6 Phoenixin paras syöttäjä ja hän jakoi sisäisen pistepörssin voiton Guillaume Gauthierin ja Carl Neillin kanssa. QMJHL-kauden jälkeen, huhtikuussa 2016 Audette siirtyi amatööritry-out -sopimuksella AHL-joukkue St. John’s IceCapsiin, jossa hän pelasi neljä ottelua ilman tehopisteitä.
Ura > Seuraura > Ammattilaisura

Kaudeksi 2016–2017 Audette siirtyi Montreal Canadiensin organisaatioon. Hän pelasi kauden kokonaan farmijoukkue St. John’s IceCapsiin, jossa AHL:n tulokaskausi toi 75 runkosarjaottelussa tehot 10+20=30 ja neljässä playoff-ottelussa yhden syöttöpisteen. Kauden 2017–2018 Audette pelasi Canadiensin uudessa farmijoukkueessa, Laval Rocketissa, jonka kolmanneksi paras maalintekijä hän oli 13 osumallaan Éric Gélinasin kanssa. Kaudella 2018–2019 Audette oli tehoilla 14+25=39 joukkueen toiseksi paras maalintekijä Byron Froesen kanssa sekä kolmanneksi paras pistemies. Syyskuussa 2019 hän teki vapaana agenttina vuoden mittaisen AHL-sopimuksen Springfield Thunderbirdsin kanssa. Audette oli kaudella 2019–2020 tehoilla 13+25=38 joukkueen paras syöttäjä ja toiseksi paras pistemies Owen Tippettin jälkeen, kunnes koronaviruspandemia päätti AHL-kauden maaliskuussa 2020.
Audette siirtyi kaudeksi 2020–2021 vuoden mittaisella sopimuksella SM-liigajoukkue Rauman Lukkoon. Joukkueessa pelasi hänelle Springfield Thunderbirdsistä tuttu Sebastian Repo. Audette sijoittui tehoilla 13+37=50 koko liigan pistepörssissä toiseksi edellään vain HPK:n Petri Kontiola. Hän oli myös Julius Mattilan ja Heikki Liedeksen SM-liigan kauden kaikki 60 runkosarjaottelua pelannut pelaaja, kun myös Lukko oli koronaviruspandemian rajoittamalla kaudella ainoa joukkue, joka ei joutunut perumaan otteluakaan. Audette voitti kauden päätteeksi Suomenmestaruuden.
Kaudeksi 2021–2022 Audette siirtyi vuoden mittaisella sopimuksella KHL-seura Vitjaz Podolskiin.
Ura > Maajoukkueura

| Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Pronssia | Suomi 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Břeclav 2013 | jääkiekko |  |
Audette pelasi alle 18-vuotiaiden MM-kilpailuissa vuonna 2014, jolloin hän voitti pronssia. Audette pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti kultaa. Audette edusti myös Canada Québecin joukkuetta World U-17 Hockey Challengessa vuosina 2012 ja 2013, joista jälkimmäisessä turnauksessa hän toimi joukkueensa varakapteenina.
Pelityyli

Elite Prospects -sivuston Erik K. Pirin vuonna 2014 tekemän analyysin mukaan Audette on keskushyökkääjä, joka tunnetaan hyvin pelintekotaidoistaan. Pirin mukaan hän on hyvä luistelija, joka osaa pelata myös varsin periksiantamattomasti, vaikka Audette onkin varsin pienikokoinen. Lukon urheilutoimenjohtaja Kalle Sahlstedt kuvaili hänen hankintaansa toukokuussa 2020:
»Danielia voisi kuvailla klassiseksi peliätekeväksi sentteriksi, joka tykkää olla paljon kiekossa. Pelisilmä on mun mielestä aivan huipputasoa. Näkee kentän hyvin ja osaa syöttää. Taitoelementti näkee aivan kaikessa hänen tekemisessään. Pirun taitava luistimilla, nopea ja taitava käsistään. Lisäksi hyvä erikoistilannepelaaja. Tässä on kaikki ne elementit mistä tykkään kun keskushyökkääjää lähdetään hakemaan.»
Muuta

Audetten isä Donald pelasi omalla urallaan hyökkääjänä pudotuspelit mukaan lukien yli 800 NHL-ottelua. Hän toimii nykyään Montreal Canadiensin kykyjenetsijänä ja Collège Esther-Blondin Phénixin juniorijoukkueen GM:nä.
Elaska

| Elaska |
| --- | --- |

Uhanalaisuusluokitus
 
 
Suomessa:
 Puutteellisesti tunnettu  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Kivinilkkakalat Zoarcoidei
Heimo::  Elaskat Lumpenidae
Suku::  Lumpenus
Laji::  lampretaeformis
Kaksiosainen nimi
 Lumpenus lampretaeformis  (Walbaum, 1792) 
Katso myös
   Elaska Commonsissa 
Infobox OKNimi-testi OK: 
Elaska (Lumpenus lampretaeformis) on ahvenkalojen lahkoon kuuluva pohjoisten merten kalalaji.
Levinneisyys

Elaskaa esiintyy Euroopassa ja Pohjois-Amerikassa Pohjois-Atlantin rannikkovesissä sekä Jäämeren vesissä muun muassa Grönlannissa ja Huippuvuorilla. Elaska elää myös Itämeren syvissä osissa.
Tuntomerkit ja elintavat

Elaska on kellertävän ruskehtavan läikikäs, pitkulainen ja lähes käärmemäisen hoikka kala. Aikuinen elaska on useimmiten alle 30 senttimetriä pitkä. Sen ruokavalioon kuuluvat pohjaeläimet, Itämeressä erityisesti massiäyriäiset.
Elaska on pohjakala, joka elää tyypillisesti 100–200 metrin syvyydessä, mutta talvisin saattaa nousta 25 metrin syvyyteen. Itämeren elaskoja saadaan harvoin pyydettyä, joten se on melko tuntematon kalalaji eikä sillä ole taloudellista merkitystä.
Ulkonäöltään elaskaa muistuttavat suomalaisista kaloista ankerias, kivinilkka, nahkiainen, pikkunahkiainen ja teisti.
Aiheesta muualla

Luontoportti: Elaska (Lumpenus lampretaeformis)
Ernst Alexander Homén
Kirjallisuutta

Ignatius, J. (2004): Homén, Ernst Alexander (1851–1926) patologisen anatomian professori, bakteriologian ja neurobiologian uranuurtaja, valtioneuvos. Suomen kansallisbiografia 4.
Haltia, M. (1992): E.A. Homén ja hepatolentikulaarisen degeneraation keksiminen. Suomen lääketieteen historian seuran vuosikirja.
Emmi Voionmaa

Emmi Selma Sofia Voionmaa (sukunimi vuoteen 1906 Wallin ; 21. heinäkuuta 1877 Jyväskylä – 25. tammikuuta 1969 Helsinki) oli suomalainen kirjallisuuden suomentaja.
Emmi Voionmaan vanhemmat olivat seminaarin lehtori Olai Wallin (1832–1896) ja Flora Fredrika Bernhardina Schreck (1839–1926). Eino Voionmaa ja Väinö Voionmaa olivat hänen veljiään.
Suomennoksia

Nimellä Emmi Wallin:
Ernst von Wildenbruch: Cyprianus taikuri: kertomus keisari Diokletianuksen ajoilta. Boman ja Karlsson, Hämeenlinna 1902
Agnes Vollmar: Jouluaatto: kertomus nuorille ja vanhoille. WSOY 1902
Wilhelm Hauff: Karavaani: tarinoita itämailta. Nuorison seikkailukirjasto 5. WSOY 1903
Lina Sandell: Suuri syntymäpäivä. WSOY 1903
Wilhelm Hauff: Aleksandrian sheikki ja hänen orjansa. Nuorison seikkailukirjasto 7. WSOY 1904
Murtunut katto: vangin joulu: kaksi kertomusta; suom. Emmi Wallin. WSOY 1904
Dikken Zwilgmeyer: Pappilan Annikki. WSOY 1904
Selma Lagerlöf – Anna Rosén: Punatulkku - Hienointa kultaa: kaksi kertomusta. WSOY 1905
Nimellä Emmi Voionmaa:
Sata kertomusta: pyhäkouluja varten; L. L:n toimittamasta kokoelmasta suomensi Emmi Voionmaa. WSOY 1907
Émile Erckmann – Alexandre Chatrian: Moskovasta-Waterloohon : romaani Napoleonin ajoilta; suomensi Emmi Voionmaa. WSOY 1908
Wilhelm Raabe: Nälkäpappi. WSOY 1912
Dikken Zwilgmeyer: Tuulihatun seikkailuja. WSOY 1920
Runa: Sävelteos: kertomus. WSOY 1920, 2. painos 1921
Dikken Zwilgmeyer: Tuulihattu. WSOY 1922
Runa: Maan tomua. WSOY 1922
Fenoliglykosidi

Fenoliglykosidi on glykosidi, jonka aglykoni on jokin fenoli. Usean lajin pajut sisältävät fenoliglykosideja. Joidenkin kasvien lehdissä, kuten gardenian lehdissä on fenyylietanoliglykosideja.tarvitaan parempi lähde
Eric Spoutz

Eric Spoutz vuonna 2013.
Eric Spoutz on yhdysvaltalainen taidekauppias ja taideväärennösten kauppias. Laillisen kaupankäynnin ohella hän harjoitti taideväärennösten kauppaa ja loi maalauksille alkuperän tekemällä erilaisia dokumentteja aitousväitteiden tueksi. Hänet tuomittiin helmikuussa 2017 yli kolmen vuoden vankeuteen ja kolmen vuoden valvottuun koevapauteen. Hän joutui palauttamaan puolentoista miljoonan dollarin ansiot ja maksamaan korvauksia 154 000 dollaria. Oikeudenkäynnissä oli kyse 40 maalauksesta, mutta FBI:n mukaan liikkeellä voi olla edelleen satoja väärennöksiä hänen jäljiltään. Hän käytti useita salanimiä.
Aiheesta muualla

Michigan Art Dealer sentenced to 41 moths. The Art Newspaper
Eric Shinseki

| Eric Shinseki |
| --- | --- |
 Shinseki 30. tammikuuta 2009
Yhdysvaltain 7. veteraaniasiainministeri
 21. tammikuuta 2009 – 30. toukokuuta 2014  
Presidentti:  Barack Obama
Edeltäjä:  James Peake
Seuraaja:  Bob McDonald
Henkilötiedot
Syntynyt: 28. marraskuuta 1942 (ikä 81) Lihue, Havaiji, Yhdysvallat
Puoliso:  Patricia Shinseki
Lapset:  2
Tiedot
Puolue:  sitoutumaton
Tutkinnot:  West Point   Duke University   United States Army Command and General Staff College   National Defense University
Sotilaspalvelus
Palvelusmaa(t):   Yhdysvallat
Puolustushaara:   maavoimat
Sotilasarvo:  Kenraali
Taistelut ja sodat:  Vietnamin sota   Bosnian sota
Eric Ken Shinseki (28. marraskuuta 1942) on Yhdysvaltain maavoimien entinen komentaja ja presidentti Barack Obaman hallituksen veteraaniasiainministeri. Hän on ensimmäinen amerikanjapanilainen neljän tähden kenraali. Hän oli julkisesti eri mieltä puolustusministeri Donald Rumsfeldin kanssa Irakin miehityksessä tarvittavien joukkojen määrästä.
Aiheesta muualla

Kuvia tai muita tiedostoja aiheesta Eric Shinseki Wikimedia Commonsissa
Armeijan virallinen elämäkerta (Arkistoitu – Internet Archive)
Erratiivi

Erratiivi (cacography) on sanan, vastikkeen tai lauseen tahallisesti väärä kirjoitusasu, jolla syntyy humoristinen vaikutelma. Sana erratiivi johtuu latinan sanasta errare, suomeksi tehdä virhe.
Termi cacography johtuu kreikan kielestä sanoista kακός — huono ja γραφή — kirjoittaa. Tämä on etymologinen antonyymi sanalle kalligrafia. Sitä käytetään tyylikeinona karrikoitaessa puhetaidottomia puhujia.
Erratiivi jaetaan ensisijaiseen ja toissijaiseen. Ensisijainen erratiivi vääristää kirjoitettua muotoa toistamalla sanan suullista muotoa (ruo. tycka — tykätä, safkata (ven. чавкать) — syödä, lonkero — eng. long drink, suom. fiils guud män). Toissijainen erratiivi tavallisesti on oletetun erratiivin vaikeasti lausuttava hyperkorrektio. (PrEvEd, ven. привет — terve, suom. ebin vidsi — epic (eng) vitsi).
Erratiiveja käytetään usein tuotemerkkien ja nimien luomisessa (Mortal Kombat, Kamelot), usein siksi, että sanan normatiivista muotoa ei voida rekisteröidä (Blu-Ray, KoЯn, Linkin Park jne.)
Ironinen erratiivi

Ironinen erratiivi on sanan tai tekstin virheellinen oikeinkirjoitus, koska ei pidä kunnioitusta sanalle, tekstille tai jopa tekstin kirjoittamalle objektille, mitä tämä sana tarkoittaa, ja halua ironisoida sen merkityksestä (eng. OK — Oll Korrect, Skyclad, «Desperanto» — «Euromisery» sijaan «Euroministry». ven. деатх металл — death metal, suom. bolisiauto — poliisiauto, onklema — ongelma, siitos — kiitos, ebin vidsi — eeppinen vitsi, tyhäm — tyhmä, bian — pian, gova boika — kova poika)
Toinen esimerkki — virhemattomat yhdyssanat, joiden eteen tulee (ei vältämättä) hashtagia: sheismother, savetheplanetkillyourself.
Elassóna

| Elassóna Elassónan kunta Ελασσόνα Δήμος Ελασσόνας |
| --- | --- |
 Elassónan kaupunki.
 Kunnan sijainti
 Elassóna
 Koordinaatit: 39°53′N, 22°11′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Hallinto:  
 – Asutustyyppi:  kunta, kaupunki
 – Kallikrates-koodi:  2203
Pinta-ala:  
 – Kokonaispinta-ala:  1 568,1 km²
Väkiluku (2011):  32 121
 – Kunnallis­yksikkö:  11 044
 – Kaupunki­yhdys­kunta:  7 750
 – Kaupunki:  7 338
 – Väestötiheys:  20,48 as./km²
Aikavyöhyke:  UTC+2
 – Kesäaika:  UTC+3
Postinumero:  402 00
Suuntanumero(t):  2410
Rekisterikilpi:  ΡΙ
 
 www.dimoselassonas.gr 
Infobox OKVirheellinen NIMI-arvo: 
Elassóna (kreik. Ελασσόνα; kath.kreik. Ελασσών, Elassón) on Kreikan kaupunki ja samanniminen kunta (Δήμος Ελασσόνας, Dímos Elassónas), joka sijaitsee Lárisan alueyksikössä Thessalian alueella. Koko kunnan pinta-ala on 1 568,1 neliökilometriä ja väkiluku 32 121. Varsinaisen Elassónan kaupungin väkiluku on 7 338 (vuonna 2011).
Elassóna sijaitsee Thessalian pohjoisosassa. Nykyinen Elassónan kunta muodostui, kun Elassóna, Antichásia, Karyá, Livádi, Ólympos, Potamiá, Sarantáporo, Tsaritsáni ja Verdikoúsa yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Kuvia tai muita tiedostoja aiheesta Elassóna Wikimedia Commonsissa
Δήμος Ελασσόνας. Elassónan kunnan verkkosivut. (kreikaksi)
Thessalian alue
| --- | --- |
Kardítsan alueyksikkö:   Argithéa  Kardítsa  Límni Plastíra  Mouzáki  Palamás  Sofádes 
Lárisan alueyksikkö:   Agiá  Elassóna  Fársala  Kilelér  Lárisa  Témpi  Týrnavos 
Magnesian alueyksikkö:   Almyrós  Nótio Pílio  Rígas Feraíos  Vólos  Zagorá-Mourési 
Sporadien alueyksikkö:   Alónnisos  Skiáthos  Skópelos 
Tríkalan alueyksikkö:   Farkadóna  Metéora  Pýli  Tríkala
Ei mitään menetettävää

| Ei mitään menetettävää> Nothing to Lose |
| --- | --- |

Ohjaaja:  Steve Oedekerk
Käsikirjoittaja:  Steve Oedekerk
Tuottaja:   Martin Bregman  Michael Bregman  Dan Jinks 
Säveltäjä:  Robert Folk
Kuvaaja:  Donald E. Thorin
Leikkaaja:  Malcolm Campbell
Pääosat:   Martin Lawrence  Tim Robbins  John C. McGinley  Giancarlo Esposito  Kelly Preston  Michael McKean  Rebecca Gayheart 
Valmistustiedot
Valmistusmaa:  Yhdysvallat
Tuotantoyhtiö:   Touchstone Pictures  Buena Vista Pictures 
Levittäjä:  Walt Disney Studios Motion Pictures Netflix Disney+
Ensi-ilta:   Yhdysvallat 18. heinäkuuta 1997  Suomi 10. lokakuuta 1997 
Kesto:  98 minuuttia
Alkuperäiskieli:  englanti
Budjetti:  25 000 000 dollaria
Tuotto:  44 480 039 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Ei mitään menetettävää (engl. Nothing to Lose) on vuonna 1997 ensi-iltansa saanut yhdysvaltalainen komediaelokuva, jonka on ohjannut Steve Oedekerk. Elokuvan pääosissa esiintyvät Martin Lawrence ja Tim Robbins.
Juoni

Mainosmies Nick Beam järkyttyy vaimonsa uskottomuudesta ja lähtee ajamaan autolla rauhoittaakseen hermojaan. Kyytiläiseksi osuu hölmönoloinen ryöstäjä, jonka kanssa Beam alkukahnausten jälkeen ystävystyy.
Näyttelijät

| 0 | 1 | 2 |
| --- | --- | --- |
|  Martin Lawrence  | … |  Terrance Paul Davidson   |
|  Tim Robbins  | … |  Nick Beam   |
|  John C. McGinley  | … |  Davis ”Rig” Lanlow   |
|  Giancarlo Esposito  | … |  Charlie Dunt   |
|  Kelly Preston  | … |  Ann Beam   |
|  Michael McKean  | … |  Phillip Barrow   |
|  Rebecca Gayheart  | … |  Danielle   |
|  Susan Barnes  | … |  Delores   |
|  Irma P. Hall  | … |  Bertha Davidson   |
|  Samaria Graham  | … |  Lisa Davidson   |
|  Marcus T. Paulk  | … |  Joey Davidson   |
|  Penny Bae Bridges  | … |  Tonya Davidson   |
|  Mary Jo Keenen  | … |  Grace   |
|  Lisa Mende  | … |   Emma   |